CELEX: 62008TN0069
Language: fi
Date: 2008-02-12 00:00:00
Title: Asia T-69/08: Kanne 12.2.2008 — Puola v. komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/42
            
         Kanne 12.2.2008 — Puola v. komissio
   (Asia T-69/08)
   (2008/C 92/83)
   Oikeudenkäyntikieli: puola
   Asianosaiset
   
      Kantaja: Puolan tasavalta (edustaja: M. Dowgielewicz)
   
      Vastaaja: Euroopan yhteisöjen komissio
   Vaatimukset
   Kantaja vaatii, että
   
               —
            
            
               Puolan tasavallan EY:n perustamissopimuksen 95 artiklan 5 kohdan nojalla tiedoksi antamista muuntogeenisiä organismeja koskevan kansallisen lakiesityksen 111 ja 172 pykälästä siltä osin kuin niissä poiketaan geneettisesti muunnettujen organismien tarkoituksellista levittämistä ympäristöön koskevasta Euroopan parlamentin ja neuvoston direktiivistä 2001/18/EY 12.10.2007 tehty komission päätös 2008/62/EY (1) (tiedoksi annettu numerolla K(2007) 4697) on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että komission 12.10.2007 tekemä päätös 2008/62/EY, jolla hylättiin kyseessä olevat kansalliset säännökset, joissa poiketaan direktiivistä 2001/18/EY (2) ja jotka Puola antoi tiedoksi EY 95 artiklan 5 kohdan nojalla, kumotaan. Kantaja muistuttaa, että komissio antoi riidanalaisen päätöksen sille tiedoksi 4.12.2007, eli EY 95 artiklan 6 kohdassa määrätyn kuuden kuukauden määräajan päättymisen jälkeen, mikä tarkoittaa sitä, että mainittuja säännöksiä pidetään tämän artiklan mukaan hyväksyttyinä siitä ajankohdasta lähtien, jolloin kuuden kuukauden määräaika päättyi.
   Sillä, että päätös tehtiin 12.10.2007, ei ole merkitystä määräajan noudattamisen kannalta; tältä osin ratkaisevaa on vain ja ainoastaan riidanalaisen päätöksen tiedoksi antamisen ajankohta.
   Näin ollen kantaja tukeutuu kanteessaan seuraaviin kanneperusteisiin:
   
               —
            
            
               EY 95 artiklan 6 kohdan, luettuna yhdessä EY 254 artiklan 3 kohdan kanssa, rikkominen
            
         
               —
            
            
               olennaisen muotomääräyksen, nimittäin velvollisuuden antaa päätös tiedoksi niille, joille se on osoitettu laissa säädetyssä määräajassa, jotta ne voivat saada tietoonsa päätöksen sisällön, rikkominen
            
         
               —
            
            
               oikeusvarmuuden periaatteen rikkominen.
            
         
      (1)  EUVL L 16, s. 17.
   
      (2)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi 2001/18/EY (EYVL L 106, s. 1).